ངས་བལྟས་ན་གཉེར་ཚང་གི་བཀའ་ལྟར་སོང་ནས་རྒྱུ་མཚན་ཐམས་ཅད་ཇི་བཞིན་དུ་གསལ་བོར་བཤད་ན།མཐར་དོན་དག་རང་གི་བསམ་ཚུལ་ལྟར་འགྲུབ་པར་ཕན་པས་འགྲོ་གྲབས་བྱས་ན་ལེགས་སྙམ།ཟེར་ནས་དེ་གར་གདོང་ཐམས་ཅད་འཛུམ་གྱིས་གང༌།མིག་གིས་ཀེམ་ཀེམ་དུ་ལྟ་བཞིན་སྒྱིད་པ་ཞུམ་ཞུམ་གྱིས་ལངས་བསྡད་པ་ན།བཀྲ་ཤིས་མཚོའི་ཁ་ནས་ཡིན་མིན་དང་འགྲིག་མིན་གྱི་ལན་གང་ཡང་མ་ཐོན་པར་མ་ཟད།ཐ་ན་ཁྱིམ་ལ་ཕེབས་ཞེས་པའི་མཐོ་དམན་ཉེ་རིང་ཀུན་ལ་བཤད་དགོས་པའི་ཁ་ཡག་ཙམ་ཡང་མེད་པར་གསིག་སྐོར་ཞིག་བྱས་ཏེ་ནང་དུ་འཛུལ་ལོ།